Haraldur Sigurðsson heiðursfélagi ÍBA er látinn Haraldur Sigurðsson , heiðursfélagi ÍBA , KA , FRÍ og ÍSÍ er látinn 93 ára að aldri . Haraldur , oftast kallaður Lalli Sig , var ævinlega mikils metinn í íþróttalífi Akureyrar og gegndi fjölmörgum trúnaðarstörfum og vann óþreytandi starf að framgangi frjálsra íþrótta á Akureyri . Lalli var gerður að heiðursfélaga ÍBA árið 2015 á 90 ára afmæli sínu og leit Lalli ekki út fyrir að vera deginum eldri en sjötugur . ÍBA sendir ekkju Haraldar , Elísabetu Kemp , og fjölskyldu dýpstu samúðarkveðjur .